CELEX: 22010D0069
Language: lv
Date: 2010-06-11 00:00:00
Title: EEZ Apvienotās komitejas Lēmums Nr. 69/2010 ( 2010. gada 11. jūnijs ), ar ko groza EEZ līguma IV pielikumu (Enerģētika)

16.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 244/22
            
         EEZ APVIENOTĀS KOMITEJAS LĒMUMS
   Nr. 69/2010
   (2010. gada 11. jūnijs),
   ar ko groza EEZ līguma IV pielikumu (Enerģētika)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma IV pielikums ir grozīts ar EEZ Apvienotās komitejas 2009. gada 4. decembra Lēmumu Nr. 140/2009 (1).
            
         
               (2)
            
            
               Līgumā jāiekļauj Eiropas Parlamenta un Padomes 2008. gada 15. janvāra Regula (EK) Nr. 106/2008 par biroja iekārtu energoefektivitātes marķēšanas programmu (pārstrādāta versija) (2).
            
         
               (3)
            
            
               Ar Regulu (EK) Nr. 106/2008 atceļ Eiropas Parlamenta un Padomes Regulu (EK) Nr. 2422/2001 (3), kas ir iekļauta Līgumā un kas tādējādi saskaņā ar Līgumu ir jāatceļ,
            
         IR NOLĒMUSI ŠĀDI.
   1. pants
   Līguma IV pielikumu groza šādi.
   
               1.
            
            
               Minētā pielikuma 18. punkta (Eiropas Parlamenta un Padomes Regula (EK) Nr. 2422/2001) tekstu svītro.
            
         
               2.
            
            
               Pēc 29. punkta (Komisijas Lēmums 2007/74/EK) iekļauj šādu punktu:
               
                           “30.
                        
                        
                           
                              32008 R 0106: Eiropas Parlamenta un Padomes 2008. gada 15. janvāra Regula (EK) Nr. 106/2008 par biroja iekārtu energoefektivitātes marķēšanas programmu (pārstrādāta versija) (OV L 39, 13.2.2008., 1. lpp.).
                           Regulas noteikumus šā Līguma vajadzībām pielāgo šādi.
                           
                                       a)
                                    
                                    
                                       Visas atsauces uz Nolīgumu par biroja iekārtu energoefektivitātes marķēšanas programmu koordinēšanu, kas noslēgts starp Amerikas Savienoto Valstu valdību un Eiropas Kopienu, ietver arī atsauci uz vēstuļu apmaiņu starp ASV Vides aizsardzības aģentūru (VAA) un Norvēģijas Naftas un enerģētikas ministriju, Īslandes Rūpniecības ministriju un Lihtenšteinas Ekonomikas lietu pārvaldi, izņemot 11. un 14. pantā, kuros atsauce attiecas tikai uz nolīgumu.
                                    
                                 
                                       b)
                                    
                                    
                                       Tekstu 4. panta 5. punktā “Kopienas un trešo valstu” aizstāj ar tekstu “Kopienas vai EBTA valstu, no vienas puses, un trešo valstu, no otras puses,”. Tekstu “Komisija vai dalībvalstis var pārbaudīt” aizstāj ar tekstu “Komisija vai dalībvalstis, vai EBTA valstis var pārbaudīt savas attiecīgās kompetences robežās,”.
                                    
                                 
                                       c)
                                    
                                    
                                       Vārdu “Komisija” 12. panta 3. punkta pirmajā teikumā aizstāj ar tekstu “EBTA valstis un Komisija savas attiecīgās kompetences robežās”.
                                    
                                 
                                       d)
                                    
                                    
                                       Regulas 13. pantu nepiemēro.”
                                    
                                 
                     
         2. pants
   Regulas (EK) Nr. 106/2008 teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2010. gada 12. jūnijā, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 11. jūnijā
      
         
            EEZ Apvienotās komitejas vārdā –
         
         
            priekšsēdētājs
         
         Alan SEATTER
      
   
   
      (1)  OV L 62, 11.3.2010., 34. lpp.
   
      (2)  OV L 39, 13.2.2008., 1. lpp.
   
      (3)  OV L 332, 15.12.2001., 1. lpp.
   
      (4)  Konstitucionālās prasības nav norādītas.